b'\n_START_ARTICLE_\nVuolijoen vaakuna\n_START_PARAGRAPH_\nVuolijoen vaakuna oli Vuolijoen kunnan tunnus. Vaakunan aiheen kaateinen polviorsi viittaa paikkakunnan nimen alkukirjaimeen ja raudan merkki Otanm\xc3\xa4en kaivokseen._NEWLINE_Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 alainen, kaateinen polviorsi, jonka yl\xc3\xa4puolella raudan merkki; molemmat hopeaa.\xe2\x80\x9d Vaakunan on suunnitellut Kaj Kajander, ja Vuolijoen kunnanvaltuusto hyv\xc3\xa4ksyi sen kokouksessaan 11. maaliskuuta 1966. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 7. hein\xc3\xa4kuuta samana vuonna._NEWLINE_Vaakuna j\xc3\xa4i ep\xc3\xa4viralliseksi kotiseutuvaakunaksi 2007, kun Vuolijoki liittyi osaksi Kajaanin kaupunkia.'